Likumprojekts

**Grozījumi likumā “Par** **narkotisko un psihotropo vielu un zāļu likumīgās aprites kārtību”**

Izdarīt likumā “Par narkotisko un psihotropo vielu un zāļu likumīgās aprites kārtību” (Latvijas Republikas Saeimas un Ministru Kabineta Ziņotājs, 1996, 12.nr.; 1998, 15.nr.; 2000, 10.nr.; 2003, 15.nr.; 2006, 12.nr.; 2007, 12., 21.nr.; 2008, 16.nr.; Latvijas Vēstnesis, 2010, 183.nr.; 2012, 200.nr.; 2013, 213.nr.) šādus grozījumus:

1. Izteikt likuma nosaukumu šādā redakcijā:

**“Par narkotisko un psihotropo vielu un zāļu, kā arī prekursoru likumīgās aprites kārtību”**

2. 1.pantā:

izteikt 13. punktu šādā redakcijā:

“13) **jauna psihoaktīva viela** — jauna narkotiska viela tīrā formā vai preparātā (satur vienu vai vairākas jaunas psihoaktīvas vielas), kas nav uzskaitīta atbilstoši 1961.gada 30.marta Vienotajai konvencijai par narkotiskajām vielām, kas grozīta ar 1972. gada protokolu, un var radīt veselības vai sociālos riskus, kuri ir līdzvērtīgi kā vielām, kas uzskaitītas minētās konvencijas I, II vai IV sarakstā, vai arī jauna psihotropa viela tīrā formā vai preparātā, kas nav uzskaitīta atbilstoši 1971.gada 21.februāra Vienotajai konvencijai par psihotropajām vielām un var radīt veselības vai sociālos riskus, kuri ir līdzvērtīgi kā vielām, kas uzskaitītas minētās konvencijas I, II, III vai IV sarakstā.”;

Papildināt ar 14., 15. un 16.punktu šādā redakcijā:

“14) **prekursori (sarakstos iekļautās vielas)** — vielas, kuras var izmantot narkotisko vai psihotropo vielu nelegālai izgatavošanai un kuras atbilst Eiropas Parlamenta un Padomes 2004.gada 11.februāra regulas (EK) Nr.273/2004 par narkotisko vielu prekursoriem (turpmāk — regula Nr. 273/2004) 2.panta “a” apakšpunktā un Padomes 2004.gada 22.decembra regulas (EK) Nr.111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešajām valstīm (turpmāk — regula Nr.111/2005), 2.panta “a” apakšpunktā minētajam;

15) **prekursoru** **operators** — fiziskā vai juridiskā persona, kas atbilst regulas Nr.273/2004 2.panta “d” apakšpunktā vai regulas Nr. 111/2005 2.panta “f” apakšpunktā minētajam;

16) **prekursoru lietotājs -** fiziskā vai juridiskā persona, kas atbilst regulas Nr. 273/2004 2.panta “h” apakšpunktā minētajam.”

3. Izteikt 2.pantu šādā redakcijā:

“**2.pants.** Šā likuma mērķi ir:

1) noteikt narkotisko un psihotropo vielu un zāļu, kā arī prekursoru likumīgās aprites kārtību;

2) novērst narkotisko un psihotropo vielu un zāļu, kā arī prekursoru nokļūšanu nelegālajā apritē;

3) noteikt atbildību par šā likuma pārkāpumiem.”

4. Papildināt I. nodaļu ar 2.1 pantu šādā redakcijā:

“**2.1 pants.** Likums prekursoru jomā nosaka fizisko un juridisko personu darbību ar prekursoriem, ciktāl to nenosaka regula Nr. 273/2004, regula Nr. 111/2005, Komisijas 2015.gada 24.aprīļa deleģētā regula (ES) Nr.2015/1011, ar kuru papildina Eiropas Parlamenta un Padomes Regulu (EK) Nr. 273/2004 par narkotisko vielu prekursoriem un Padomes Regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Savienību un trešām valstīm, un ar kuru atceļ Komisijas Regulu (EK) Nr. 1277/2005 (turpmāk — deleģētā regula Nr.2015/1011), Komisijas 2015.gada 25.jūnija īstenošanas regula (ES) Nr.2015/1013, ar ko paredz noteikumus attiecībā uz Eiropas Parlamenta un Padomes Regulu (EK) Nr. 273/2004 par narkotisko vielu prekursoriem un Padomes Regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Savienību un trešām valstīm (turpmāk – ieviešanas regula Nr.2015/1013).”

5. Izslēgt 3.panta otrās daļas piekto teikumu.

6. Papildināt likumu ar 7.1 pantu šādā redakcijā:

“**7.1 pants.** (1) Gadījumos, kad II un III sarakstā iekļautās vielas vai šo vielu atvasinājumi, izomēri, struktūranalogi, aktīvie metabolīti, esteri, ēteri un sāļi (ieskaitot izomēru, struktūranalogu, aktīvo metabolītu, esteru un ēteru sāļus) nepieciešami izmantošanai rūpniecībā (izņemot farmaceitiskiem mērķiem), persona saņem Zāļu valsts aģentūras atļauju šo vielu apritei.

(2)  II un III sarakstā iekļauto vielu vai šo vielu atvasinājumu, izomēru, struktūranalogu, aktīvo metabolītu, esteru, ēteru un sāļu (ieskaitot izomēru, struktūranalogu, aktīvo metabolītu, esteru un ēteru sāļu), kuras atļauts izmantot rūpniecībā (izņemot farmaceitiskiem mērķiem) saskaņā ar šā panta pirmo daļu, sarakstu apstiprina Ministru kabinets.

(3) Ministru kabinets nosaka kārtību, kādā izsniedz, aptur un anulē šā panta pirmajā daļā minēto atļauju, kā arī prasības, kuru izpildi nodrošina atļaujas saņēmējs, saņemot, iepērkot, izlietojot, uzglabājot, uzskaitot un iznīcinot II un III sarakstā iekļautās vielas, kā arī šā panta otrajā daļā minētajā Ministru kabineta apstiprinātajā sarakstā iekļautās vielas.”

7. Izteikt 17.pantu šādā redakcijā:

“**17.pants.** II un III sarakstā iekļauto vielu un šā likuma 7.1 panta otrajā daļā minētajā sarakstā iekļauto vielu starptautiskajā tirdzniecībā drīkst iesaistīties tikai tās personas, kurām ir šā likuma 9.pantā minētā licence, bet gadījumos, kad minētās vielas ir paredzēts lietot rūpniecībā (izņemot farmaceitiskiem mērķiem), to starptautiskajā tirdzniecībā (izņemot tranzītu) drīkst iesaistīties arī personas, kuras ir saņēmušas šā likuma 7.1 panta pirmajā daļā minēto atļauju.”

8. Papildināt likumu ar jaunu 34.1 pantu šādā redakcijā:

“**34.1 pants.** (1) Valsts ieņēmumu dienests nodrošina muitas procedūru uzraudzību attiecībā uz II un III sarakstā iekļautajam vielām un šo vielu atvasinājumiem, izomēriem, struktūranalogiem, aktīvajiem metabolītiem, esteriem, ēteriem un sāļiem (ieskaitot izomēru, struktūranalogu, aktīvo metabolītu, esteru un ēteru sāļus) nolūkā novērst šo vielu nonākšanu nelegālajā apritē.

(2) Valsts policija veic atbilstošus pasākumus, lai novērstu II un III sarakstā iekļauto vielu un šo vielu atvasinājumu, izomēru, struktūranalogu, aktīvo metabolītu, esteru, ēteru un sāļu (ieskaitot izomēru, struktūranalogu, aktīvo metabolītu, esteru un ēteru sāļus) nonākšanu nelegālajā apritē.

9. Izteikt 35.pantu šāda redakcijā:

“**35.pants.** II un III sarakstā iekļautās vielas un šā likuma 7.1 panta otrajā daļā minētajā sarakstā iekļautās vielas iepirkt profesionālai darbībai saskaņā ar šā likuma noteikumiem drīkst tikai no tādas personas, kurai izsniegta šā likuma 9.pantā minētā licence, bet gadījumos, kad minētās vielas ir paredzēts lietot rūpniecībā (izņemot farmaceitiskiem mērķiem), tās var iepirkt arī no personas, kura ir saņēmusi šā likuma 7.1 panta pirmajā daļā minēto atļauju.”

10. Papildināt likumu ar VII1 nodaļu šādā redakcijā:

“**VII1 nodaļa**

**Prekursori**

**42.1 pants.** (1) Zāļu valsts aģentūra pieņem lēmumu par:

1) speciālās atļaujas (licences) darbībām ar 1.kategorijas prekursoriem piešķiršanu, atteikumu piešķirt, apturēšanu vai anulēšanu;

2) personas reģistrāciju darbībām ar 2.kategorijas prekursoriem, reģistrācijas atteikumu, kā arī reģistrācijas apturēšanu vai anulēšanu.

(2) Šā panta pirmajā daļā minēto Zāļu valsts aģentūras lēmumu var apstrīdēt Veselības ministrijā, bet Veselības ministrijas lēmumu – pārsūdzēt tiesā saskaņā ar Administratīvā procesa likumu.

(3) Šā panta pirmajā daļā minētā lēmuma apstrīdēšana un šā panta otrajā daļā minētā lēmuma pārsūdzēšana neaptur attiecīgā lēmuma izpildi.

(4) Prekursoru operatoru un prekursoru lietotāju reģistrēšanas un licencēšanas kārtību, prasības prekursoru uzglabāšanai, kā arī kārtību, kādā aptur un anulē speciālo atļauju (licenci) vai reģistrācijas darbību nosaka Ministru kabinets.

**42.2 pants.** (1)Prekursoru operators:

1) norāda eksporta atļaujas numuru visos attiecīgajos muitas dokumentos (eksporta un importa deklarācijās);

2) nodrošina to, ka, prekursorus transportējot, eksporta un importa atļaujas kopijas tiek pievienotas kravai un iesniegtas muitas punktā;

3) reizi ceturksnī iesniedz Zāļu valsts aģentūrai informāciju par saviem darījumiem ar prekursoriem;

4) izdod iekšējās kārtības noteikumus par prekursoru apriti, nosakot tajos par prekursoru aprites uzraudzību atbildīgo personu;

(2) Ministru kabinets nosaka kārtību, kādā prekursoru operators sniedz Zāļu valsts aģentūrai informāciju par saviem darījumiem ar prekursoriem, kā arī sniedzamās informācijas saturu.

**42.3 pants.** (1) Zāļu valsts aģentūra:

1) sniedz ziņojumus ANO Starptautiskajai narkotiku kontroles padomei par tādiem darījumiem, sūtījumiem vai darbībām, kuru rezultātā prekursorus varētu novirzīt nelegālā apritē;

2) reizi gadā sagatavo un iesniedz Eiropas Komisijai ziņojumu par konfiscētiem un aizturētiem prekursoriem;

(2) Veselības inspekcija:

1) uzrauga un kontrolē fizisko un juridisko personu darbības ar prekursoriem;

2) izvērtē prekursoru izplatīšanas atbilstību prekursoru jomu regulējošo normatīvo aktu prasībām;

3) ja nepieciešams, saskaņā ar prekursoru jomu regulējošiem normatīvajiem aktiem aptur prekursoru izplatīšanu vai fiziskās vai juridiskās personas komercdarbību līdz apstākļu galīgai noskaidrošanai;

4) veic Regulas Nr.273/2004 10.pantā un regulas Nr.111/2005 26.panta 2. un 3.punktā minētās kompetentās institūcijas funkcijas.

(3) Valsts ieņēmumu dienests:

1) nodrošina prekursoru un neklasificēto vielu muitas procedūru uzraudzību;

2) veic izmantoto importa un eksporta atļauju nosūtīšanu Zāļu valsts aģentūrai;

3) sniedz Zāļu valsts aģentūrai informāciju par prekursoru importu un eksportu, kā arī sagatavo ceturkšņa pārskatus par konfiscētiem un aizturētiem prekursoriem, norādot gadījumu skaitu un vietu, un līdz nākamā mēneša 20. datumam iesniedz tos Zāļu valsts aģentūrai;

4) veic Regulas Nr.273/2004 10.pantā un regulas Nr.111/2005 26.panta 2. un 3.punktā minētās kompetentās institūcijas funkcijas;

5) nekavējoties sniedz ziņojumus ANO Starptautiskajai narkotiku kontroles padomei par aizturētiem prekursoru sūtījumiem.

(4) Valsts policija:

1) veic Regulas Nr.273/2004 10.pantā un regulas Nr.111/2005 26.panta 2. un 3.punktā minētās kompetentās institūcijas funkcijas, kā arī kontrolē šā panta sestās daļas noteikumu izpildi;

2) sagatavo ceturkšņa pārskatus par konfiscētiem un aizturētiem prekursoriem, norādot gadījumu skaitu un vietu, un līdz nākamā mēneša 20. datumam iesniedz tos Zāļu valsts aģentūrai;

3) nekavējoties sniedz ziņojumus ANO Starptautiskajai narkotiku kontroles padomei par aizturētiem prekursoru sūtījumiem.

(5) Ministru kabinets nosaka neklasificēto vielu (vielas, kuras atbilst Regulas 273/2004 2.panta “b” apakšpunktā minētajam) aprites kārtību, informācijas sniegšanas kārtību Zāļu valsts aģentūrai par darījumiem ar neklasificētām vielām, kā arī sniedzamās informācijas saturu.

(6) Personas, kuras piedalās neklasificēto vielu (vielas, kuras atbilst Regulas 273/2004 2.panta “b” apakšpunktā minētajam) apritē, nodrošina, ka katram neklasificēto vielu sūtījumam ir pievienoti pavaddokumenti, kuros norādīts vielas nosaukums (tai skaitā vielas ķīmiskais nosaukums), vielas daudzums attiecīgi svara vai tilpuma mērvienībās, kā arī dati, kuri ļauj identificēt vielas nosūtīju un saņēmēju – nosaukums (vārds uzvārds) un reģistrācijas numurs (dzimšanas datums).”

11. Papildināt Pārejas noteikumus ar 3.punktu šādā redakcijā:

“3. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2019.gada 30.maijam ir spēkā Ministru kabineta 2010.gada 21.decembra noteikumi Nr.1142 “Operatoru reģistrēšanas un licencēšanas kārtība”, ciktāl tie nav pretrunā ar šo likumu. Ministru kabinets līdz 2019. gada 31. maijam izdod:

1) šā likuma 7.1 panta otrajā un trešajā daļā paredzētos noteikumus;

2) šā likuma 42.1 panta ceturtajā daļā un 42.2 panta otrajā daļā paredzētos noteikumus;

3) šā likuma 42.3 panta piektajā daļā paredzētos noteikumus.”

12. Papildināt likumu ar informatīvu atsauci uz Eiropas Savienības direktīvām šādā redakcijā:

**“Informatīva atsauce uz Eiropas Savienības direktīv****u**

Likumā iekļauta tiesību norma, kura izriet no Eiropas Parlamenta un Padomes 2017.gada 15.novembra direktīvas 2017/2103, *ar ko groza Padomes Pamatlēmumu 2004/757/TI, lai narkotiskās vielas definīcijā iekļautu jaunas psihoaktīvas vielas, un atceļ Padomes Lēmumu 2005/387/TI*;

Likums stājas spēkā 2018.gada 1.oktobrī.

Veselības ministre A. Čakša